
AVIZ

asupra Propunerii legislative pentru modificarea Ordonanței de urgență a Guvernului nr. 75/2005 privind asigurarea calității educației

În conformitate cu prevederile art. 95din Regulamentul Camerei Deputaților, republicat, Comisia juridică, de disciplină şi imunităţi a fost sesizată, spre dezbatere și avizare,cu Propunerea legislativă pentru modificarea Ordonanței de urgență a Guvernului nr. 75/2005 privind asigurarea calității educației,  trimisă cu  adresa  nr. Pl x 291 din 28 iunie 2021 și înregistrată cu nr. 4c-13/664 din 7 septembrie 2021.
Conform dispoziţiilor art.75 alin.(1) din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este Cameră decizională.
Senatul a respinspropunerea legislativă la data de 22 iunie 2021.
Consiliul Legislativ a avizat favorabil inițiativa legislativă cu avizul nr. 163 din 30 martie 2021.
Consiliul Economic și Social a avizat negativpropunerea legislativă.
Comisia pentru drepturile omului, culte și problemele minorităților naționale a avizat favorabil propunerea legislativă cu avizul nr. 4c-6/602 din 8 septembrie 2021.
Guvernul României a transmis un punct de vedere prin care nu susține adoptarea propunerii legislative.
Potrivit prevederilor art.62 din Regulamentul Camerei Deputaţilor, republicat, Comisia a dezbătut propunerea legislativă în ședința desfășurată în sistem mixt (fizic/online) din data de 30 septembrie2021.
Propunerea legislativă are ca obiect de reglementare modificarea Ordonanței de urgență a Guvernului nr.75/2005, în vederea includerii celor cinci organizații reprezentative ale studenților români în procesul de asigurare a calității învățământului superior, având în vedere dinamica academică actuală și standardele de accesibilitate și incluziune întâlnite în Uniunea Europeană.
Membrii comisiei au examinat propunerea legislativă supusă avizării, expunerea de motive, avizul Consiliului Legislativ, avizul Consiliului Economic și Social și punctul de vedere al Guvernului.
În urma dezbaterilor, Comisia juridică, de disciplină și imunități a hotărât, cu majoritate de voturi, avizarea negativăa Propunerii legislative pentru modificarea Ordonanței de urgență a Guvernului nr. 75/2005 privind asigurarea calității educației.
În raport de obiectul şiconţinutul reglementării, propunerea legislativă face partedin categoria legilor ordinare. 





                  PREŞEDINTE,                             SECRETAR,

            Mihai Alexandru Badea              Ladányi László-Zsolt       

Consilier parlamentar, Paul Şerban

